"M'għandniex kliem biex niddeskrivu kemm ninsabu kuntenti u onorati! Għalkemm din hija l-ewwel prestazzjoni tagħna bħala band, ikklassifikajna fit-tielet post grazzi għall-fiduċja tagħkom. Mużika Mużika – Festival tal-Kanzunetta Maltija ġie fi tmiemu imma dan kien biss il-bidu ta' avventura twila flimkien," hekk ikkummentaw Kantera fuq il-paġna tagħhom ta' Facebook wara s-suċċess li kisbu fi tmiem il-ġimgħa li għadda. Aqra wkoll: Filmat: "Dan it-trofew mhux tiegħi biss!" – Glen Huma awguraw ukoll lil Glen Vella li rebaħ il-festival bil-kanzunetta Ħarsa Biss. Aqra: Għajjejt Inħobb tirbaħ żewġ unuri waqt Mużika Mużika Il-kanzunetta ta' Kantera, L-Ewwel Jien, hija miktuba minn Joe Julian Farrugia b'mużika ta' Elton Zarb. Aqra: Sinfonija Ħiemda tirbaħ L-Aqwa Arranġament Mużikali Il-band Kantera twieldet fl-2020 bl-għan li tressaq il-ġeneru folk tradizzjonali Malti ma' dak modern. Fl-istil mużikali ta' Kantera, strumenti marbuta mal-folklor mużikali Malti u strumenti mużikali elettroniċi moderni jiġu flimkien biex jinħoloq ħoss uniku — mużika tal-preżent li titkellem fl-istess waqt mill-ġejjieni u mal-imgħoddi. L-istil ta' kanzunetta li qed tipproduċi Kantera maħdum fuq lirika Maltija li tmiss temi soċjali u kulturali tal-mument u dak passat, bl-użu ukoll ta' qwiel Maltin u b'involviment ta' talent minn Malta u minn Għawdex. L-istrumenti li jiffurmaw Kantera huma l-piano-accordion, it-tastiera, is-sassofonu, l-ajrofonu, il-mandolina, il-vjolin, il-kitarra elettrika u dik bass, il-flejguta, iż-żafżafa u l-perkussjoni, flimkien mal-kantant ewlieni u l-backing vocals. L-istil ta' Kantera nħoloq sabiex iressaq żgħażagħ u adoloxxenti qrib aktar tal-folk u t-tradizzjoni Maltija permezz tal-mod kif l-istrumenti u l-lirika fil-kanzunetti tagħhom jaħdmu ma' xulxin. Din mużika fejn l-imgħoddi jżur il-preżent, u jingħaraf fil-waqtiet li ngħixu aħna u nivjaġġaw mal-ħoss folk modern. M'għandniex kliem biex niddeskrivu kemm ninsabu kuntenti u onorati!Għalkemm din hija l-ewwel prestazzjoni tagħna bħala… Posted by Kantera on Saturday, March 20, 2021 Jekk tixtieq tkun minn tal-ewwel li tirċievi l-aħħar aħbarijiet minn Malta, niżżel l-APP ta' Newsbook minn hawn . .td_uid_3_6058df2958d35_rand.td-a-rec-img{text-align:left}.td_uid_3_6058df2958d35_rand.td-a-rec-img img{margin:0 auto 0 0}